Diari Oficial de la Generalitat Valenciana


Sumari del DOGV 3605, del 15-10-1999 (1999/8611)

Informació pública de les bases que regiran la convocatòria per a l'adaptació del règim jurídic de part del personal laboral fix de l'Ajuntament de Sueca, a la naturalesa funcionarial dels llocs que hi ocupen.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3605

Data del DOGV
:   15-10-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/8611


Data del document
:   22-09-1999

Organisme emissor
:   Ajuntament de Sueca

Tipus de document
:   Convocatòria

Descriptors 

:   * Sueca
    * concurs administratiu
    * funcionari
    * personal contractat
    * qualificació del personal
    * administració local

Informació pública de les bases que regiran la convocatòria per a l'adaptació del règim jurídic de part del personal laboral fix de l'Ajuntament de Sueca, a la naturalesa funcionarial dels llocs que hi ocupen. [1999/M8611]
  
Primera. Objecte de la convocatòria
  
1.1. La present convocatòria té per objecte l'adaptació de la naturalesa jurídica de part del personal laboral fix de l'Ajuntament de Sueca, a la naturalesa funcionarial dels llocs de treball que ocupen, conseqüència dels acords de l'ajuntament en ple del dia 6 de juny de 1996, 4 de desembre de 1997 i 6 de maig de 1999, sobre funcionarització de determinades places laborals fixes existents en la plantilla, a través de les proves i cursos selectius previstos en la Llei 1/1996, de 26 d'abril, de la Generalitat Valenciana, d'Adaptació del Règim Jurídic del Personal de la Generalitat Valenciana a la naturalesa dels llocs que ocupa.
  
Les places objecte de funcionarització són les següents:
  
Grup A:
  
- 1 arquitecte, de laboral fix a funcionari de carrera. Grup: A. Escala: administració especial. Subescala: tècnica. Classe superior.
  
- 1 bibliotecari, de laboral fix a funcionari de carrera. Grup: A. Escala: administració especial. Subescala: tècnica. Classe superior.
  
- 4 psicòlegs, de laborals fixos a funcionaris de carrera. Grup: A. Escala: administració especial. Subescala: tècnica. Classe superior.
  
Grup B:
  
- 1 tècnic mitjà de promoció lingüística, de laboral fix a funcionari de carrera. Grup: B. Escala: administració especial. Subescala: tècnica. Classe: mitjana.
  
- 1 tècnic mitjà d'acció social, de laboral fix a funcionari de carrera. Grup: B. Escala: administració especial. Subescala: tècnica. Classe: mitjana.
  
- 1 professor d'Educació Permanent d'Adults, de laboral fix a funcionari de carrera. Grup B. Escala: administració especial. Subescala: Tècnica. Classe: Mitjana.
  
Grup C:
  
- 2 delineants, de laborals fixos a funcionaris de carrera. Grup: C. Escala: administració especial. Subescala: tècnica. Classe: mitjana.
  
- 1 administratiu, de laboral fix a funcionari de carrera. Grup: C. Escala: administració general. Subescala: administrativa.
  
- 1 coordinador taller ocupacional, de laboral fix a funcionari de carrera. Grup: C. Escala: administració especial. Subescala: serveis especials. Classe: places de comeses especials.
  
- 2 monitors del taller ocupacional, de laborals fixos a funcionaris de carrera. Grup: C. Escala: administració especial. Subescala: serveis especials. Classe: places de comeses especials.
  
- 2 monitors conductors del taller ocupacional, de laborals fixos a funcionaris de carrera. Grup: C. Escala: administració especial. Subescala: serveis especials. Classe: places de comeses especials.
  
- 1 gerent d'esports, de laboral fix a funcionari de carrera. Grup: C. Escala: administració especial. Subescala: serveis especials. Classe: places de comeses especials.
  
- 1 educadora de carrer, de laboral fix a funcionari de carrera. Grup: C. Escala: administració especial. Subescala: serveis especials. Classe: places de comeses especials.
  
Grup D:
  
- 1 auxiliar administratiu, de laboral fix a funcionari de carrera. Grup: D. Escala: administració general. Subescala: auxiliar.
  
- 1 auxiliar informàtic, de laboral fix a funcionari de carrera. Grup: D. Escala d'administració especial. Subescala: auxiliar.
  
- 1 inspector de rendes i exaccions, de laboral fix a funcionari de carrera. Grup: D. Escala d'administració especial. Subescala: auxiliar.
  
- 1 auxiliar de biblioteca, de laboral fix a funcionari de carrera. Grup: D. Escala: administració especial. Subescala: serveis especials. Classe: places de comeses especials.
  
- 2 monitors d'educació física, de laborals fixos a funcionaris de carrera. Grup: D. Escala: administració especial. Subescala: Serveis Especials. Classe: Places d'Escomeses Especials.
  
- 1 oficial manyà, de laboral fix a funcionari de carrera. Grup: D. Escala d'administració especial. Subescala: serveis especials. Classe: personal d'oficis.
  
- 1 oficial pintor, de laboral fix a funcionari de carrera. Grup: D. Escala d'administració especial. Subescala: serveis especials. Classe: personal d'oficis.
  
- 1 oficial 2ª manyà, de laboral fix a funcionari de carrera. Grup: E. Escala: administració especial. Subescala: serveis especials. Classe: personal d'oficis.
  
- 2 oficials 1ª conductor, de laborals fixos a funcionaris de carrera. Grup: D. Escala: administració especial. Subescala: serveis especials. Classe: personal d'oficis.
  
- 1 oficial 1ª maqunista conductor, de laboral fix a funcionari de carrera. Grup: D. Escala: administració especial. Subescala: serveis especials. Classe: personal d'oficis.
  
Grup E:
  
- 1 cobrador, de laboral fix a funcionari de carrera. Grup: D. Escala d'administració general. Subescala: subaltern.
  
- 1 notificador, de laboral fix a funcionari de carrera. Grup: D. Escala d'administració general. Subescala: subaltern.
  
- 1 operador de cine, de laboral fix a funcionari de carrera. Grup: E. Escala: administració especial. Subescala: serveis especials. Classe: places de comeses especials.
  
- 1 curadora taller ocupacional, de laboral fix a funcionari de carrera. Grup: E. Escala: administració especial. Subescala: serveis especials. Classe: places de comeses especials.
  
- 4 operaris de neteja, de laborals fixos a funcionaris de carrera. Grup: E. Escala: administració especial. Subescala: serveis especials. Classe: personal d'oficis.
  
- 4 peons de cementiri, de laborals fixos a funcionaris de carrera. Grup: E. Escala: administració especial. Subescala: serveis especials. Classe: personal d'oficis.
  
- 6 peons especialitzats de manteniment, de laborals fixos a funcionaris de carrera. Grup: E. Escala: administració especial. Subescala: serveis especials. Classe: personal d'oficis.
  
1.2. El fonament legal d'aquest procés parcial de funcionarització del personal d'aquest ajuntament s'inicia amb la sentència 99/1987 del dia 11 de juny del Tribunal Constitucional, la qual va establir l'obligació de classificar i concretar els criteris pels quals els llocs de treball haurien d'adscriure's al personal funcionari o laboral.
  
L'estat compleix aquesta obligació mitjançant la Llei 23/1988 que va modificar l'article 15 de la Llei 30/1984 i establia els criteris de classificació dels llocs de treball.
  
En aquesta Llei 23/1988 es va determinar l'addició a la Llei 30/1984 d'una disposició transitòria d'acord amb la qual el personal laboral fix que a l'entrada en vigor d'aquesta llei estiguera prestant serveis en l'administració de l'estat i en els seus organismes autònoms i també en entitats gestores i serveis comuns de la Seguretat Social, en llocs reservats a funcionaris, podrà participar en les proves selectives d'accés als cossos i escales als quals figuren adscrits els corresponents llocs, sempre que estiguera prestant serveis en l'administració de l'estat i en els seus organismes autònoms i també en entitats gestores i serveis comuns de la Seguretat Social, en llocs reservats a funcionaris, podrà participar-hi en les proves selectives d'accés als cossos i escales als quals figuren adscrits els corresponents llocs, sempre que posseiren la titulació necessària i reunisquen la resta de requisits exigits.
  
No obstant això, és cert que aquesta disposició transitòria 15ª de la Llei 30/1984 no té caràcter bàsic, però existeix una reserva constitucional total a l'estat en matèria de legislació laboral, cosa que significa que aquesta disposició transitòria en la mesura que afecta a l'esmentat personal, és d'aplicació a totes les administracions públiques i en conseqüència també a la local. En termes semblants a la disposició transitòria quincena, s'expressa la disposició transitòria 1ª del Text Refòs de la Funció Pública Valenciana.
  
Segona. Caràcter de la convocatòria
  
La participació per part del personal afectat per aquest procés de funcionarització és totalment voluntària i tindrà lloc per una vegada, d'acord amb el que s'estableix en l'article 10 de la Llei 1/1996 de 26 d'abril, de la Generalitat Valenciana, d'Adaptació del Règim Jurídic.
  
Aquells que no participen o no superen, si és el cas, el procés selectiu, romandran com a personal a extingir en els llocs de treball que ocupen i mantindran la mateixa relació jurídica laboral que fins al moment els haja vinculat amb aquesta administració, sense perjudici de les expectatives de formació professional en lloc de treball de naturalesa laboral.
  
Tercera. Condicions dels aspirants
  
3.1 Per a ser admesos en els cursos i en les proves selectives objecte d'aquesta convocatòria, els aspirants hauran de reunir els següents requisits:
  
a) Ser personal laboral fix al servei de l'Ajuntament de Sueca.
  
b) Que el lloc a ocupar estiga classificat de naturalesa funcionarial per acord del ple de l'ajuntament, i siga algun dels enunciats en la base 1.1 de la present convocatòria.
  
c) Estar ocupant com a treballador laboral fix el lloc de treball al qual s'opta com a funcionari.
  
3.2 Als efectes d'adscripció del personal inclòs en l'àmbit d'aplicació d'aquesta convocatòria en els cursos selectius que siguen necessaris, s'estableixen els següents nivells:
  
Nivell I: (article 1 de la Llei 1/1996, de 26 d'abril)
  
Personal laboral fix dels grups de titulació A, B, C, D i E, que ocupe llocs de treball, l'accés dels quals a l'administració municipal s'haguera produït posteriorment a l'entrada en vigor del Decret 69/1986, de 2 de juny, del Govern Valencià, a través de la convocatòria de proves selectives de lliure accés, efectuades conforme al contingut del títol VI amb relació al capítol III del títol II.
  
Nivell II: (article 2 de la Llei 1/1996, de 26 d'abril)
  
Personal laboral fix dels grups de titulació A, B, C, D i E, que ocupe llocs classificats d'administració especial i que va adquirir la condició de laboral fix posteriorment a l'entrada en vigor del Decret 69/1986, de 2 de juny, a través de proves amb convocatòries d'accés per concurs, per concurs oposició subsidiari de concurs de provisió o bé que la seua realització no es va ajustar al que disposa el títol IV amb relació al capítol III del títol II.
  
Nivell III: (article 3 de la Llei 1/1996, de 26 d'abril)
  
Personal laboral fix, dels grups de titulació A, B, C, D i E, que ocupe llocs classificats d'administració especial i que va adquirir la condició de laboral fix, en la data en la qual aquesta es va produir, sense haver superat una prova convocada amb aquest objecte específic.
  
Nivell IV: (article 4 de la Llei 1/1996, de 26 d'abril)
  
Personal laboral fix dels grups de titulació A, B, C, D i E, que ocupe llocs classificats d'administració general.
  
3.3 Estar en possessió de la titulació corresponent al lloc classificat de naturalesa funcionarial al qual corresponga accedir.
  
3.4 No patir cap malaltia o defecte físic que impedisca l'execució de les corresponents funcions.
  
3.5 No haver sigut separat mitjançant expedient disciplinari del servei de qualsevol administració pública ni estar inhabilitat per a l'exercici de funcions públiques.
  
Quarta. Calendari de presentació de sol·licituds, admissió d'aspirant i inici dels cursos.
  
4.1 Qui desitge participar en el procés d'adaptació objecte d'aquesta convocatòria, haurà de fer-ho constar per mitjà d'una sol·licitud on l'aspirant haurà d'indicar el nivell, dels establits en la base 3.2, en la qual considera que ha de ser adscrit.
  
4.2 Totes les sol·licituds seran dirigides a l'alcalde president de la corporació i presentades en el registre d'entrada o en la forma prevista en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies naturals, comptats a partir de l'endemà al de la publicació en el Boletín Oficial del Estado.
  
En les instàncies hauran de manifestar que reuneixen tots i cada un dels requisits exigits en la base segona referits sempre a la data en què finalitza el termini de presentació d'instàncies, així com el resguard acreditatiu de l'ingrés de 5.000 pessetes per al grup A; 4.000 pessetes per al grup B; 3.000 pessetes per al grup C, 2.000 pessetes per al grup D i 1.000 pessetes per al grup E.
  
4.3 Finalitzat el termini de presentació de sol·licituds, l'alcaldia dictarà en el termini màxim d'un mes, resolució aprovatòria de la llista d'admesos i exclosos a la realització dels cursos i proves selectives, i s'hi especificarà en aquest últim cas el motiu i s'hi adscriuran els admesos en el nivell que els corresponga, d'acord amb la base 3.2 de la present convocatòria, que es publicarà al tauler d'anuncis de la corporació i, assenyalarà un termini de 10 dies d'esmena de deficiències i es delimitarà a més el lloc, dia de començament de les proves i composició del tribunal, d'acord amb el que es disposa en l'article 20 del Reial Decret 364/1995, de 10 de març.
  
4.4 Publicada la relació a què es refereix l'apartat anterior, els aspirants podran formular, durant el termini de 10 dies hàbils, comptats a partir del dia següent al de la publicació, les al·legacions que estimen oportunes, així com rectificar les faltes en les quals hagueren incorregut i adjudicar els documents preceptius no presentats juntament amb la sol·licitud, de conformitat amb el que es preveu en l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.5 Vençut el termini anterior, corregits els defectes i vistes les reclamacions, l'alcalde president dictarà una resolució amb la llista definitiva d'admesos, que es publicarà en el tauler d'anuncis de la corporació.
  
4.6 L'alcaldia determinarà el calendari de realització dels cursos esmentats, el seu règim horari i el lloc de realització, mitjançant les corresponents convocatòries, que seran publicades al tauler d'edictes i notificades als interessats. Així mateix, l'alcaldia designarà el professorat idoni per impartir aquestos cursos.
  
Cinquena. Desenvolupament dels cursos i proves selectives
  
5.1 Duració dels cursos.
  
De conformitat amb el que es preveu en la Llei 1/1996, de 26 d'abril, les hores de duració dels cursos, per a cada un dels grups inclosos en la base 3.2 d'aquesta convocatòria és la que a continuació s'indica:
  
Grups
  
de titulació Nivells
  
 I II III IV
  
A 50 h. 100 h. 150 h. 200 h.
  
B 30 h 60 h. 90 h. 120 h.
  
C 12,5 h. 25 h. 37,5 h. 50h.
  
D 5h. 10 h. 15 h. 20 h.
  
E 2,5 h. 5 h. 7,5 h. 10h.
  
5.2 Assistència als cursos.
  
Per a l'adaptació a la condició de funcionari de carrera de l'Ajuntament de Sueca a través del procediment establert en la present convocatòria, a més de superar les corresponents proves avaluadores, serà requisit indispensable l'assistència a un 85%, com a mínim, de la duració total del curs selectiu a què estiga adscrit, sense perjudici del que es disposa en la disposició addicional primera de la Llei 1/1996, de 26 d'abril, per al supòsit de malaltia degudament acreditada.
  
5.3 Avaluació continuada.
  
El tribunal realitzarà una avaluació contínua dels aspirants.
  
5.4 Prova de valencià
  
De caràcter obligatori, consisitirà en la realització d'una redacció sobre el tema proposat pel tribunal i una prova de coneixement de valencià. Per a aquesta finalitat, el tribunal comptarà amb l'assistència d'un tècnic expert en la matèria. La valoració serà conjunta i l'exercici es puntuarà de 0 a 3 punts.
  
5.5 Prova final
  
Finalitzats els cursos selectius, es realitzarà una prova final sobre els continguts dels temaris de les matèries que s'imparteixen, que es detallen en l'annex II. Amb aquests efectes, l'alcaldia assenyalarà una data per a realitzar-la. Acabada aquesta prova, el tribunal qualificarà als aspirants i, al mateix temps, determinarà les qualificacions definitives, que estaran constituïdes per la mitjana aritmètica de l'avaluació contínua a què es refereix el paràgraf anterior i a la derivada de la prova final.
  
5.6 Qualificació de les proves
  
5.6.1 Tant l'avaluació continuada com la prova final del curs selectiu, seran valoradees pel Tribunal de 0 a 10 punts.
  
5.6.2 Per a la superació final del procés selectiu i, per tant, per adquirir la condició de funcionari de carrera després del corresponent nomenament preceptiu, caldrà obtenir la qualificació d'apte. La qualificació d'apte s'obtindrà quan s'aconseguisca una puntuació igual o superior a 5 punts, resultat de sumar la mitjana de les qualificacions obtingudes en l'avaluació continuada i en la prova final del curs selectiu.
  
5.6.3 Amb independència de la puntuació obtinguda prèviament en les proves d'avaluació continuada, la presentació a la prova final del curs selectiu és requisit indispensable per a la superació del procés d'adaptació.
  
Sisena. Publicitat de les llistes d'aprovats
  
6.1 Finalitzats els cursos selectius, el tribunal avaluador farà públiques, al tauler d'edictes, les relacions del personal participant, amb indicació de la qualificació d'apte o no apte, i que constituiran les llistes d'aspirants que han superat les proves objecte d'aquesta convocatòria.
  
El tribunal avaluador elevarà a l'alcalde president les llistes d'aspirants que han superat les proves de cursos d'adaptació per tal que es procedisca al seu nomenament i posterior presa de possessió com a funcionaris de carrera.
  
Setena. Tribunal avaluador i professorat dels cursos.
  
7.1 El tribunal avaluador de les proves d'adaptació que hauran de realitzar l'avaluació continuada en els cursos selectius, així com la qualificació de las proves finals d'aquests tindrà la següent composició:
  
- President: l'alcalde president o regidor en qui delegue.
  
- Secretari: el de la corporació o funcionari en qui delegue.
  
- Un representant designat per la Conselleria de Presidència.
  
- Un funcionari designat per l'alcaldia.
  
- Un representant dels treballadors.
  
Podran designar-se tots els assessors que es consideren necessaris.
  
6.2 El règim jurídic de funcionament del tribunal serà el previst en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per al funcionament dels òrgans col·legiats, els membres dels quals hauran d'abstenir-se, i podran ser objecte de recusació pels interessats quan concórreguen en aquests alguna de las circumstàncies previstes en els articles 28 i 29 de l'esmentada llei.
  
6.3 De conformitat amb el que es preveu en l'article 7 de la Llei 1/1996, de 26 d'abril, els cursos objecte d'aquesta convocatòria seran impartits per professorat integrat pel personal tècnic d'aquest Ajuntament de Sueca, a més d'altres professionals que es consideren necessaris per al bon desenvolupament dels cursos.
  
Setena. Recursos
  
7.1 La present convocatòria, les seues bases i tots els actes administratius que siguen dictats en el seu desenvolupament i que posen fi a la via administrativa, podran ser recorreguts en reposició davant del mateix òrgan que els haguera dictat o ser impugnats directament davant de l'ordre jurisdiccional contenciós administratiu en el termini de dos mesos, comptats a partir del dia següent al de la publicació de la present convocatòria en el Diari Oficial de la Generalitat Valenciana, Butlletí Oficial de la Província de València o de la publicació dels actes subsegüents, segons siga procedent.
  
7.2 Contra els actes del tribunal avaluador, de conformitat amb el que es preveu en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podran ser recorreguts en alçada davant de l'òrgan que va dictar l'acte que s'impugna o davant del competent per resoldre'l en el termini d'un mes si l'acte és exprés, i de tres mesos si no ho és. Tot açò a partir del dia següent al de la publicació en el tauler d'anuncis dels corresponents edictes.
  
Vuitena. Legislació supletòria
  
Tot allò que no haja sigut previst en les presents bases, haurà d'ajustar-se al que s'estableix en la Llei 1/1996, de 26 d'abril, de la Generalitat Valenciana, Ordre de 18 de desembre de la Conselleria de Presidència, així com pel Text Refós de la Funció Pública Valenciana i la resta de normativa concordant.
  
ANNEX II
  
Temari dels cursos selectius de
  
funcionarització de personal laboral
  
1. La Constitució Espanyola de 1978. Estructura i principis fonamentals, drets i deures: la seua garantia i suspensió.
  
2. Les Corts Generals. Composició. Atribucions i funcionament. Elaboració de les lleis.
  
3. El govern i l'administració. Principis constitucionals de l'administració. Relacions entre les Corts Generals i el govern.
  
4. Òrgans de control dependents de las Corts Generals: el defensor del poble i el Tribunal de Comptes. El poder judicial.
  
5. El Tribunal Constitucional. Organització. Composició i funcions. Classes i efectes de les sentències. Reforma constitucional.
  
6. Organització territorial de l'estat. Principis generals. Les comunitats autonòmiques.
  
7. Relacions entre l'estat i les comunitats autònomes. Distribució de competències. Finançament de les comunitats autònomes. L'administració local.
  
8. L'administració de l'estat: organització central i perifèrica.
  
9. Estatut d'Autonomia de la Comunitat Valenciana: aprovació i reforma. Estructura i principis fonamentals.
  
10. L'administració local en la Constitució de 1978. El principi d'autonomia: el seu significat i abast. Garantia constitucional de l'autonomia local. La doctrina del Tribunal Constitucional.
  
11. L'ordenament jurídic administratiu: fonts. La Constitució. Lleis estatals i autonòmiques: classes. Altres disposicions normatives amb força de llei. Principi de jerarquia i de competència.
  
12. El Reglament: concepte, naturalesa i classes. Límits de la potestat reglamentària. Relacions entre l'ordenament jurídic estatal i els autonòmics.
  
13. Els conceptes d'administració pública i dret administratiu. La submissió de l'administració al dret.
  
14. L'acte administratiu: concepte, elements i classes. Eficàcia. Suspensió dels actes administratius. Actes presumptes: requisits i efectes.
  
15. Executivitat i executorietat. La potestat administrativa d'execució forçosa.
  
16.La potestat sancionadora. El procediment sancionador.
  
17. Responsabilitat patrimonial de les administracions públiques. Requisits. Procediment.
  
18. Invalidesa de l'acte administratiu: classes de vicis i els seus efectes. Conservació, conversió i convalidació. Irregularitats no invalidants.
  
19. Revisió dels actes administratius: classes.
  
20. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú: contingut i àmbit d'aplicació.
  
21. Descentralització. Desconcentració. Delegació de competències. Advocació de les competències.
  
22. Els interessats en el procediment administratiu. Capacitat d'obrar. Legitimació. Representació.
  
23. Registre de documents. Registre General: d'entrada i eixida de documents. Presentació d'escrits i documents administratius. Certificacions.
  
24. Motivació. Notificació dels actes administratius.
  
25. Drets dels ciutadans davant de l'administració Pública.
  
26. Terminis i períodes. Alteració de terminis: ampliació i reducció. Tramitació d'urgència.
  
27. Las fases del procediment administratiu: iniciació, ordenació, instrucció i finalització del procediment administratiu. Procediments especials.
  
28. Desistiment i renúncia de drets. Caducitat i prescripció del procediment administratiu.
  
29. Els recursos administratius: conceptes i classes.
  
30. Les reclamacions economicoadministratives. Les reclamacions prèvies a l'exercici de les accions civils i laborals.
  
31. La jurisdicció contenciosa administrativa. Les parts. Actes impugnables. Idea general del procés.
  
32. Concepte i règim jurídic del domini públic. Règim d'aprofitament i utilització. Reserves demanials. Competències de les distintes administracions públiques.
  
33. Les fonts de l'ordenament jurídic local. La Llei 7/1985, de 2 d'abril, Reguladora de les Bases de Règim Local. Contingut, àmbit d'aplicació i principis generals. Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local. Normes reglamentàries.
  
34. Legislació estatal sobre règim local: fonament constitucional i naturalesa. Legislació autonòmica sobre règim local: les seues relacions amb el que és estatal. Problemàtica de l'aplicació a les entitats locals de la legislació estatal i autonòmica de caràcter sectorial.
  
35. La funció pública estatal.
  
36. La funció pública autonòmica.
  
37. Drets i deures dels funcionaris. Règim disciplinari. La Seguretat Social.
  
38. La potestat reglamentària de les entitats locals. Bans, reglaments i ordenances: classes, procediment, elaboració i aprovació.
  
39. La publicació de les normes locals. Límits de la potestat reglamentària. Impugnació davant dels tribunals.
  
40. El municipi. Concepte i elements. La configuració del municipi en la Constitució.
  
41. La província. La seua configuració en l'estat d'autonomies. Òrgans de govern i administració de la província.
  
42. Les competències de municipis i províncies. La coordinació. Les competències delegades: règim de delegació. La gestió ordinària provincial de competències autonòmiques.
  
43. Altres entitats locals: les entitats locals territorials d'àmbit inferior al municipi. Les comarques. Les mancomunitats de municipis.
  
44. Les àrees metropolitanes de la Comunitat Valenciana: El Consell Metropolità de l'Horta.
  
45. Potestat d'autoorganització de les entitats locals. Òrgans necessaris i complementaris. L'alcalde. Els tinents d'alcalde.
  
46. El ple. La comissió de govern. Les comissions informatives i altres òrgans complementaris.
  
47. El Reglament Orgànic Municipal. Procediment.
  
48. Règim de funcionament dels òrgans de govern del municipi. Règim de sessions i de votació. Informació i participació ciutadana.
  
49. Intervenció dels ens locals en l'activitat dels particulars: principis i límits. Les llicències.
  
50. Els béns de les entitats locals. Règim jurídic.
  
Diligència. Per fer constar que les presents bases que consten de 12 fulls que segelle i rubrique al marge foren aprovades pel ple de l'ajuntament en sessió de 6 del mes corrent.
  
Sueca, 7 de maig de 1999.- La secretària general.
  
EDICTE
  
El ple de l'ajuntament, en sessió celebrada el dia 6 de maig passat, va aprovar les bases que regiran per a l'adaptació del règim jurídic de part del personal laboral fix de l'Ajuntament de Sueca, a la naturalesa funcionarial dels llocs que hi ocupen, i que a continuació s'especifiquen: